Vylyan PINOT NOIR 2017 - Közvetlenül a pincészettől!
Kezdőlap » Vásárlás » Borok » Prémium borok » PINOT NOIR 2017
4 920 Forint/liter (Áraink bruttó árak)
PINOT NOIR 2017 mennyiség
A Pinot Noir fajtajelleg elegánsan, fajsúlyosan jelenik meg a 2017-es villányi évjáratban. Színe gyönyörű, érett rubint szín. Illata sokat ígérően telt, érett, vörös gyümölcsös, fűszeres, gyógynövényes illat. Ízében fokozatosan kibomló gazdag komplexitás mutatkozik: a ropogós cseresznye, a hecsedli, a pemetefű, a szegfűszeg, a rózsa, s a narancsos jegyek mutatják magukat. A pinot noirban éppen az az izgalmas, hogy a palackban fejlődik, változik a bor, így érdemes éveken át figyelemmel kísérni. Nyissuk meg érzékeinket, s hagyjuk kibontakozni – a bort és a fantáziánkat.
Vylyan Villányi Pinot Noirról Parti Nagy Lajos írt, itt olvasható.
A mű címe: Bormese (MI VAN A PINOT NOIRBAN?)
Ismét egy legek-éve: a leghidegebb tél, s az eddigi legkorábbi szüretkezdés! Gyermekkorunk emlékében élő igazi, hideg, hosszan tartó mínusz fokos
telünk volt sok csapadékkal, de európai „kollégáinkkal” szemben nálunk fagykár szerencsére nem volt. A május végi virágzás után jó meleg nyár következett, szerencsére kellő csapadékkal. Mindez hozta magával a korai szüretet, amely augusztus 17-én indult a pinot noir rozé-szürettel. Érett, egészséges termést szüreteltünk, eddig nem tapasztalt szín gazdagsággal, szép beltartalommal.
TERMŐHELY: Villányi borvidék | Gombás-dűlő, Várerdő-dűlő
Az egyes dűlők termését külön dolgoztuk fel. A szőlőt kíméletesen kezeltük, egy része bogyózva- zúzás nélkül, másik része egész fürtben került a nyitott kádakba. A hideg maceráció 8-12 °C-on 7 napig tartott, a héjon áztatás teljes időtartama 17-19 nap volt. Kezdetben zárt körfejtést, majd hagyományos csömöszölést alkalmaztunk. Az almasavbontás és az érlelés enyhe és közepes égetésű barrique hordókban történt. Hordók: 225 literes magyar tölgyfahordók.
FOGYASZTÁSI HŐMÉRSÉKLET: 15 °C